gentaiscool/nusaparagraph_topic huggingface dataset:
Mansai tabo do dihilala si Lukman molo mian di hampung, na mambahen ibana sai naeng marmeam disi alani ngali nama. Nunga hea ibana mian di huta saleleng sabulan alana adong tugas ni halaki sian kampus. Hape ibana sian kota na balga hian do, jala nunga mansai tabo ngoluna molo di kota. Ido umbahen sanga hian do ndang olo ibana na mian di hampung saleleng sabulan, alana dipikkiri ibana ndang adong hangoluan annon disi. Dung sahat ibana di hampung, pintor las ma rohana alana tabo hian dihilala ibana, molo di kota mansai mohop hian do manang idia pe ibana ikkon pangoluhon ma AC

Topic: slice of life
Si Toni sian SMP nunga mambukka rekening ibana di bank, alana asa boi pakkeonna lao haporluonna tu ari na naeng ro. Ndang parsoalan ibana otik dope dibagasan ale nunga marsiajar ibana asa nunut lao manabung, sadiari porlu annon pakkeonna gabe boi ma. Ganup saminggu adong ma na dipamasuk ibana tu bagasan. Molo adong na mangalehon hepeng tu ibana songon akka tondong na ro tu jabuna, manang mandapot sada silua ima molo monang marsiajar di sikkola boi ma gabe sada na denggan tu ibana. Alana nuaeng ndang pola maol molo mambukka rekening di bank idokkon ibana, asal ma naung ada tahi na denggan sian bagasan

Topic: slice of life
Lampet ima sada sipanganon na marasal sial tapanuli. lampet on adong dibahen sian topung boras alai adong do tong na dibahen sian topung pulut dungi adonan nai dicampur ma dohot santan dung dicampur sude dibungkus ma dibulung ni pisang alai dung so dilompa tu kukusan adong do isi ini lampet on di bahen ditonga tongana ima harambir na diparut mardongan gulo sangka na dilompa parjolo sahali, alai dungso dibahen tu adonan ni lampet i harambir dot gulo i dilompa parjolo sahali. Dung masak gulo nai di buat ma saotik saotik adonan nai baru di buat ma gulo dohot harambir nanaung dilompa i di pamasuk ma  tu tonga tonga ni adonan i dungi dibungkus ma tu bulung ni pisang, dung sidung di bungkusi disusun ma tu kukusan laho di lompa di ginjang ni api.

Topic: food & beverages
Salah sada jenis ni laptop na adong sannari on ima jenis laptop bisnis. Dasor na memang laptop bisnis i inda do dao mar beda sian laptop na adong na biasana hita pake. Na manjadi parbedaan na mancolok sian laptop bisnis on ima, daya tahan ni laptop bisnis on na ginjang an. Laptop on tahan do i bope hona goncangan sanga pe hona aek na saotik. Salain i resolusi suara nai na ginjangan mambaen laptop bisnis on na deges an do i sian laptop-laptop na lain. Tahan batre ni laptop on tahan do i sampe mar bolas-bolas jom di pake lek tahan do i. 

Topic: technology
Dibagas ugamo Katolik, Doa Bapa Kami ima tangiang na boi ditangianghon sesara pribadi jala sesara rappak. Doa Bapa Kamu ima tangiang sosial, alana nata pe ditangianghon sesara pribadi, alai wujudna ndang holan tu ahu, alai tu hami. Adong pe marhite Doa Bapa Kamum, hita martangiang laho mangingot jala manjalo tu Bapa angka na porlu di jolma na asing. Wujud na i songon "lehon ma dihami sipanganon siapari, jala sesa ma dosa nami,songon panesa nami tu dingan na mardosa tu hami; unang boan hami tu pangunjunan; alai palua ma hami sian pamago." On ma tangiang na diajarhon Yesus, mararti Yesus sandiri manghalomoi hita asa manangianhon donganta. 

Topic: religion
Ahu ndang pala lomo rohangku manuk na di tutung jala na hu boto ayam taliwang on ima manuk na ditutung jadi ndang masuk daina, alai asing molo manuk betutu na khas Golimanuk on, huana na holpu manamba tabona jala siakna molo marsampur tu indahan mambaen tambu-tambu. Sipanganon Bali na sun tabo dung babi guling tontuna. Lomo rohaku ala dilehon sambal tambahan asa lamu siak, lam ma sambal matah na lomo hian rohangku. Nion ma na hombar tu ahu ingkon dipasar tu dunia kuliner, cita rasa Indonesia na holpu ndang holan masakan Padang manang Minang, alai lopaan ni Bali pe holpu do tong.

Topic: food & beverages
Cinema XXI mamiliki aturan tu sude pangunjungna. Sala sadana adong ma dilarang mamboan sipanganon dohot inuman sian luar bisokop. Hal on alani Cinema XXI nunga manyadiahon inganan asa pangunjong boi manuhor siallanganon dohot inuman. Molo diida sian strategi bisnis, on boi mambantu pandapotan parusahaan. Molo panonton on dibiarhon songon i mamboan siallanganon dohot inuman na mansam-mansam sian luar, tontu boi mambahen bau ruangan bioskop pe ndang tabo. Alai, ndang saotik pangunjung na ndang lomo dohot aturan on. Nasida marasa haboratan alani sipangaonan dohot inuman na ditigatiga di san lobih mahal jadina nasida lobi mamlit manuhor sipanganon sian luar dohot mambunihon di bagasan tas nasida sangga giot masuk bioskop tu manonton film.

Topic: leisures
Sannarion tekonolgi bahat do na madung maju, salah sada na ima saklar ni lampu na bisa mandeteksi suara, mambacaon barita. Saklar ni lampu na sadaon marupaon produk na kaluar sian Amazon. Pihak amazon manggoari na ima Ecobee Switch+. inda be songon saklar otomatis na lain, saklar Ecobee on adong do kamampuan na tambahan na na otomatis ima, bisa do i mambacaon sanga aha berita na terkini, mambacaon parkiraan ni cuaco sadari im bisa do i mamainkon lagu, rap bisa do i manjadi mangontrol peralatan na bagas na pistar na lain.  Ima na marcara manyambungkin na tu Alexa, Apple’s Homekit, Google Assistant, IFTTT, rap SmartThings Hub.

Topic: technology
Molo tung pe mar olahraga hita na denggan doi, alai ikkon taboto ma songon dia hagogoon ni dagingta parjolo. Molo hurang sehat dope hita unang pola sai tapaksa torus asa mar olahraga, olo do annon gabe las i mambahen hita ndang malum. Alana ndang adong sai tapaksa torus mar olahraga hape ndang tolap dagingta. Umbahen i ikkon boi ma hita mamereng songon di pardagingonta parjolo. Dung sae i tabahen ma akka tikkita sadiari do hita lao mar olahraga, molo naeng ganup botari do dung mulak sian parkarejoan naboi doi. Alai ikkon boi ma hita ringgas lao mangulahon i ganup ari.

Topic: sports
Idia do um denggan olahraga na neang do manang na borat? Adong ma namarpanukkun. Ai molo saonari sude denggan do olahraga i. Na neang pe i denggan do na borat pe i na denggan doi. Sude na i targantung tu gogo i sasahalak do lao mangulahon. Saonari asal ma boi hita taratur lao mangulahon sude nai. Molo ndang boi taulahon i denggan mansai maol do annon tu joloan ni ari boi parohon na laba tu dagingta. Ale molo boi hita taratur mangulahon sude nai sai marlapatan ma annon i tu dagingta. Unang gabe adong i pikkiranta ikkon naborat ma hita ula asa boi ro hasehaton tu dagingta.

Topic: sports
Muhammad Alfatih Timur ima salah sada wirausaha na adong di indonesia on. Sannari on madung bahat do halak na puna usaha na madung sukses sala sada na ima Muhammad Alfatih Timur on ia ma halak na pajonjong kon Kitabisa.com. Ima salah sada situs pangumpulan dana sanga pe crowdfunding na tarkenal di Indonesia. Doppak di maso pandemi Covid-19, Kitabisa marupaon salah sada platform crowdfunding na bahat manyalurkon donasi tu masyarakat na hona dampak ni pandemi. Kasuksesan Kitabisa sabagai platform donasi inda bisa malua sian kamampuan praktek digital marketing pihak manajemen, transparansi dana rap jasa na saleleng maso pandemi Covid-19. harana ima, Kitabisa diporcayai do i manjadi marbagai institudi bisnis sanga pe non-bisnis di bagasan ni aktivitas donasi.

Topic: business
Upacara adat di Sulut ndang boi disirang sian agama dohot haporseaon na dianut masyarakat na. Upacara Mekiwuka ima upacara adat di suku Minahasa di Manado. Mekiwuka ima mandok mauliate tu Tuhan siala nungga mamolus sataonn jala manjalo basabasa di taon na naeng ro. Asa lam jonok tu Tuhan. Upacara adat on dibaen ima pawai na diulahon sude halak huta huhut mamalu musik jala marende. Halak i manopot ganup jabu laho mangalehon ucapan selamat tahun baru. Mekiwuka diulahon mulai sian tonga borngin ro di parsirangan ni taon. Ndang holan upacara Mekiwuka, Sulut pe puna upacara na asing na adong di wilayahna.

Topic: culture & heritage
Di sada tingki, ndang disengaja bawang putih lao mangauphon baju ni inong tiri na on. Inong na on mansai mangamuk ma tu ibana, disuru ma ibana mangalului baju on sahat tu na dapot. Di pardalanan pajumpang ma bawang putih on tu natua-tua na manjumpanghon baju i. Olo do natua-tua on mangalehon baju i, alai ikkon idongani ma ibana saminggu, olo ma si bawang putih on. Dung saminggu dilehon natua-tua on ma tu si bawang putih sada jelok, dung dibukka happe marisi mas. Mambotoi ro ma bawang merah mandapothon natua-tua on  dilehon ma tu ibana sada jelok na umbalga, dung dibukka hape marisi ulok, diturbing ulok i ma halaki sahat tu na mate.

Topic: culture & heritage
Marlojong ima salah sada olahraga ringan na bahat manfaat na. Marlojong i tarmasuk do i tu mocom ni olahraga aerobik. Makana inda heran, manfaat na olahraga marlojong i pe sarupo do I dohot aerobik ima rap dohot manjago kesehatan ni jantung ni hita. Pas doppak marlojong, pamatang ni hita mamarluon bahat oksigen , makana bisa mambaen jantung mamompa mudar i lobih bahat tu sude pamatang ni hita. Inda i sajo, marlojong bisa do maningkaton kesehatan ni tulang rap dohot kasehatan ni otot ni pamatang ni hita. Doppak marlojong hita porlu mangayunkon botis rap dohot tangan. Makana mambaen otot markontraksi manjadi lobih adong gogona. 

Topic: sports
Molo hita manghatai olap upacara keagamaan, tarutama sian Indonesia, adong godang hian dohot barmansam-mansam. Alai, pasti na adong di pikkiranta adalah ngaben. Salah sada upacara agama Hindu on nunga diajarhon siang hita sude tagiliing di sikola. Ngaben on marupahon upacara panutungon jenazah akka masyarakat Hindu di Bali. Au sandiri dang hea mangida upacara on langsung di jolo mataki. Alai, alani di jonok jabuhu aodng pura, jadi hea huida adong akka jolma lao tu mangaulahon i. Alani i muse, dalanan gabe gok akka pardalan. Dalanan i gabe so. Di sangga songon i muse, au dohot omahu manggadishon akka inuman dohot sipanganon.

Topic: religion
Manarimo pandapot ni karyawan ima salah sad cara na bisa hita lakuon molo bisis ni hita sedang mangalami karugian harana bisnis ni hita i mangalibatkon karyawan na bisa manolong hita mambuat kaputusan ima marupaon salah sada cara na bisa hita lakuon. Harana hita sebagai na puna bisnis, inda do tola i hita marsifat egois, hita cubo ma mambaur tu karyawan i rap manangion pamikiran ni karyawan ni hita i. bias do i molo hita mardiskusi rap dohot karyawan i, adong ide ni halai na deges na bisa manolong hita mangembangkon bisnis na sebelumna inda tarpikirkon hita. Salaini mandapotkon pamikiran na baru i, hita juo dapot mangaligin kontribusi ni halai tu bisnis ni hita i.

Topic: business
Minggu na salpu bapakhu lao marpesta tu Surabaya. 3 ari ma lelengna nasida disan. Tingki ari paduahon divideo call Bapa ma hami lao patuduhon ibana mangallang pecal lele na umb tabo di Surabaya. Dung i disungkun ma hami aha silua ni bapa tu hami. Dialusi kakak hu ma asa diboan sambar bu Rudy dohot bandeng asap. Ari pa 3 hon mulak ma Bapa, dung sahat nasida di jabu hu allang ma sambal bu Rudy i pahe bandeng asap na nungga hu goreng. Lomo hian rohangku sampe inna rohangku andigan ma nuaeng ahu tu Surabaya. Songon on ma Bapa ganup lao ru ruar kota. Torus mambaon silua na tabo-tabo.

Topic: food & beverages
Salah sada olahraga na ringan na bisa hita karejoon ima olahraga push up. Olahraga push up i ima olahraga na bisa hita lakuon di bagas, bope di ruangan na menek bisa do hita mangalakuon olahraga ringan na sada on. Olahraga push up on cara na ima, mambuat posisi manukkap kon pamatang ni hita mar dua tangan na damos tu lantai na giot manopang pamatang ni hita. Di jago posisi pat ni hita aso totop lurus. Palan-paoan hita manurunkon pamatang ni hita tu toru inda damos tu lantai i, habis i mulak tu posisi na semula. Di ulangi ma gerakan on sampe 20-35 kali sanga pe sampe 5-7 menit. Gerakan push up on bisa do i mambantu mangalatih otot andora ni hita. 

Topic: sports
Parpudi on godang jolma na mambaen masakan di sosmed nungga di didokkon chef. Godang chef na adong di Indonesia holan mangantusi tehnik mangalompa Indonesia sahira negara na puna massam ni sipanganon na mansai bidang. Tujuanna ima chef ingkon mangantusi asal sipanganon Indonesia huhut mamparsiajari. Dung i mandalami sipanganon Indonesia, sahira chef nasida pe ingkon paunehon. Chef ima sahalak na mambahen resep, lopaan, dohot mangatur pardalanan dapur profesional. Chef ndang holan boi mangalompa alai diporluhon pengalaman nan ganjang, ndang holan mangihuthon buku resep mamang manonton Youtube. Imu manajemen pe diporluhon di asa boi mangatur parkarejoan di dapur jala mangalompa sipanganon na stabil.

Topic: food & beverages
Asing ni mangatur jabu, godang dope na boi ta ulahon molo adong kosong tingkitta. Olo do au tong palekkethon angka barang naso boi be pinakke gabe boi ma nuaeng. Songon adong ma kursi na nunga sega patna, boi do iba palekkethon i. Ba nibuat ma pat ni hau na denggan, nilokkothon ma mamakke bor asa boi gogo. Nipalekket ma muse songon meja na nunga dorum, hape meja on di jolo do ingananna. Porlu do bagak meja on alana sude pangidaan ni jolma tusi do molo ro tu jabu. Ba nituhor ma cat hau, ni cat ma muse angka meja na nunga dorum on asa marhillong muse, bagak ma dibereng angka jolma.

Topic: leisures
GuluGulu mulana buhaa sahira spesialis teh keju. dung i, ahu habotulan jumpang Brown Boba Slurrpy Series naimbaru ni halak i, ting parjolo sahali hu soba pintor lomo hian ma rohangku! Asing do on sian One Zoe alana halak on mamakke krim keju khusus diginjangna, ima mambahen nilai tambah tarsandiri! daina tonggi, holpu ala buih keju nai gabe sahira sodap hian. Dauk, tonggina pas, jala boba Chewy na balga!! Ima boasa didol on Slurrrpppy!!! Gula merana sahira herbal, na manamba hushus tu bagas cita rasa na tabo molo disampur dohot keju. Denggan do on! Boi muse do mamillit level slurrpy-na molo naeng tamba gula merah.

Topic: food & beverages
Taon na lalu topet do i doppak liburan tengah semester, au dohot koum ku kehe marliburan tu Pulau bali. Di Bali hami manyewa kamar hotel marbintang lima na sangat mewah rap fasilitas na sude mewah. Na paling manarik, hotel i donok dohot pantai. Sian bagasan ni kamar ni hami bisa do langsung mangaligin pantai na bolak dohot na deges. Di pulau i hami manikmati pantai na deges i. harana au baru sakali on dope kehe tu liburan tu Bali. Na paling hu pette doppak madung potang mangaligin sunset sambil hami mambakar-bakar di topi ni pantai i. hami sakaluarga mangunjungi tempat na lain diantara na kehe tu Pulau Dewata, manabusi barang na khas sian Bali. 

Topic: leisures
3. Ari mangalehon lilian. Dixaman Jahiyah, angka jolma kafir mambahen ari Jumat ima ari marfoya-foya jala patuduhon hamoraon ni nasida, ro di arta manang pe nasab. Tontu parange on sama sahalin ndang patuduhon nilai-nilai Islam. Rasulullah tontong mamiaro sisi na denggan sian Jumat ima tingki marpungu. Alai, ndang holan marpungu laho patuduhon hamoraon. Rasulullah mangajarhon asa angka dongan jolma marsisungkunan barita jala manghatai tarsingot tu ngolu nasida. Jadi adong di antara saudara sasama muslim na mangalami parungkilon, dongan na asing boi mangurupi, manang minimal mangalehon dukungan jala semangat laho mandalani parungkilan ni ngolu. Buti ma pangantusion tasingot tu Ari Jumat.

Topic: religion
Molo si Andi tikki na mulak ibana tu huta bulan dua bolas na salpu mansai las ma rohana, alana boima ibana mangallang akka lompa-lompa tikki gelleng ibana. Alana molo di ingananna karejo mansai maol do nijumpangan, molo tung pe adong apala arga hian ma dibahen. Naparjolo diulahon ibana holan sahat, pintor lao ma ibana tu kode ingananna sarapan molo manogot nai, ima mi gomak. Molo mie gomak na lomo roha na on, mansai maol do nijumpangan di parkarejoanna. Jala akka parmasak na dibahen tu bagasanna pe mansai tabo do, ndang pola par kimia. Boha molo na di huta boi do denggan-denggan akka parmasak nai.

Topic: culture & heritage
Di ari-ari na balga mansai godang do annon libur, disi ma godang jolma na ro mardalani tu hutanta. Tabahen ma sada silua na mansai hunik na holan di hutanta na adong i. Tarlumobi silua sipanganon, molo sipanganon on mansai ringkot ma tabahen gabe sada usaha na mansai manguntunghon. Ndang godang akka usaha sipanganon na boi mardalanan leleng, alana jolma i pintor mangalului akka na imbaru do. Imbahen i tabahen ma sada silua na mansai tabo jala bungkus na pe hunik. Dung dibereng jolma pintor tartarik ma ibana lao manuhor. Ndang parsoalan sipata argana na timbo, ale sabas halaki mangallang siluai.

Topic: culture & heritage
Motocross merupakan motor khusus na didesain untuk balapan pada medan off road. Motocross digunahon hanya untuk balapan, sebab motor i inda mampunai perlengkapan standar untuk masuk tu jalan raya songon spion dan lampu.Mesin motorcross mampunai kapasitas 125-450cc doho ban pacul na markualitas tinggi. Apabila hita maligin motocross di dalan raya, kemungkinan na hita ligin ialah motor dual purpose atau motor trail songon Kawasaki KLX. Motor trail adongma motor na dapot dikendarai di dalan raya (mampunai kelengkapan) dan medan off road.Motocross adongma bentuk perlombaan atau kejuaraan balap motor na digelar di sirkuit tanah. Olahraga ini berevolusi dari kompetisi uji coba sepeda motor di Inggris. Nama motocross diambil dari panggabungan kata na marasal sian Prancis untuk motorcycle, motocyclette, atau singkatna moto, dan cross country, atau lintas alam.Pada awalna ajang motocross marmula sian sebuah kompetisi uji coba, seperti uji coba kuartalan Auto-Cycle Clubs yang digelar pada tahun 1909 dan Scottish Six Days Trial na dimulai pada tahun 1912. Akan tetapi lambat laun event uji coba ini justru manjadi sebuah kompetisi untuk manjalaki ise na tarcopat  menyentuh garis finis.

Topic: sports
Yoga. Meskipun inda jotjot dianggap sebagai latihan manurunkon berat badan, on mambakar cukup bahatna kalori dohot manawarkon bahat manfaat kesehatan tambahan na dapot maningkatkon penurunan berat badan.Manurut penelitian, seseorang dohot berat 155 pon (70 kg) mambakar sekitar 149 kalori per 30 menit melalui yoga.
Studi lainna manunjukkon bahwa 12 pada 60 wanita dohot obesitas menemukan bahwa halai na berpartisipasi dalam dua sesi yoga 90 menit per minggu mengalami pengurangan lingkar pinggang na lobi godang sian halai na  berada di kelompok kontrol – rata-rata 1,5 inci (3,8 cm).Selain i, kelompok yoga mangalami paningkatan kesejahteraan mental dohot fisik.Sebagian godang pusat kebugaran manawarkon kalas yoga. Namun, Anda dapot marlatih yoga di dia sajo tarmasuk di bagas harana adong bahat  sakali tutorial yoga online.

Topic: sports
Mangetahui kepribadian pasangan na sesungguhna
Saat masih malakuhon pandekatan alias PDKT, pasangan hamu tarligin sampurna. Namun setelah marbagas, adong sajo perilakuna na inda hamu ketahui sebelumna, baik dalam arti na jeges maupun buruk, muncul sehingga dapot manimbulkon konflik bagasan rumah tangga.
Pasangan hamu bukanna mangalami parubahan sifat akibat marbagas, malainkon mamparlihatkon sifat aslina na salamaon i inda ditunjukkonna. Pasalna manurut ilmu psikologi, halak dewasa cenderung mampunai sifat na ajeg dan sulit marubah dibanding danak-danak.
Sairing martambahna usia parnikahan, hamu mungkin akan semakin maklum dan manarimo sude kelebihan dan hahurangan pasangan. Apalagi, panelitian juo manunjukkon suami-istri dapot mangalami parubahan sifat atau sikap harana selalu saling maradaptasi satiop hari, hingga akhirna manemuhon dalan tongah dan inda lagi manjadihon hal i sebagai sumber konflik.

Topic: slice of life
Adong do hajadian naso tardodo manang na tompu tikki olahraga hita. Songon ido halak si Tumpak marbola ma halaki di huta mangalo huta na asing. Molo ari minggu botari jotjot do adong partandingan bola di lapangan antar huta. Di huta nisi Tumpak on maen halaki, alana nunga bagak lapangan na adong disi. Tikki marbola halaki nunga apala marsitutu hian on masuk ma lombu tu lapangan i. Ndang na holan sada lombu na masuk on, adong do sampe sampulu. Ndang na dirippu halaki boi masuk, ai godang do jolma. Dilului halaki ma parmahan ni lombu on asa diboan kaluar lombu on. So ma satonga jom lobi parbola on paima boi dipakaluar lombu i.

Topic: sports
Acara adat Peusijuek ima salah sada acara adat na adong di daerah Indonesia na marupaon acara adat na adong di Aceh, Acara adat Peusijuek i ima acara adat na manjadi sebagai bontuk raso syukur ni tarhadop kaselamatan rap dohot kasuksesan na giot mangaraih sesuatu hal. Upacara on na dilakuon molo doppak adong harapan na manjadi hagiot na giot tarcapai, misal na adong hagiot na songon puna saba,  sanga pe giot puna kanderaan, mandapot kon jabatan na baru, sanga pe manaek haji, rap dohot hagiot-hagiot na lain. Acara adat Peusijuek on nai di pimpin do i tokoh agama na rap dohot mambacaon doa-doa kasalamatan tu Tuhan na Maha Esa.

Topic: culture & heritage
Doppak potang ari kehe ma au tu puskesmas na di donok bagas ku, sampe tu puskesmas rupana bahatan halak di si rap bahat petugas puskesmas na sedang malaksananon penyuluhan. Nyatona halai par petugas nai sedang manorangkon tentang gizi. Kehe au tu parkumpulan i mangaligin sanga aha do na di sampaion para petugas nai. Pas sampe di si rupana adong ahli gizi, rap doktor na mangalehen arahan tentang panganon na margizi, sanga bia pengolahan panganon i aso lek adong gizi na, panganon aha na adong gizi na na harus hita pangan. Akhirna au mamboto  panganon aha sajo na bahat mangandung gizi. 

Topic: food & beverages
Misalna kisah Zulkarnain dibagas surah al-Kahfi [18]: 83 dst. Jala parate-atehon songon Zulkarnain marjuang mandohoti hukum-hukum sebab-akibat [ayat 84-85] jala songon dia ibana mangurupi masyarakat lemah manjua imbalan na ditawarhon [ayat 93-95] bahkan mangalehon na dumenggan sian na diusulhon masyarakat huhut manjalo partisipasi nasida [93-98]. Napaduahon, molo na dikisahon masyarakat, maka na ditonjolhon ima alana madabu masyarakat umbahen ujungna boi disimpulhon aha na goarna ima Al-Quran Sunnatullah, ima hukum-hukum kemasyarakatan na marlaku tu sude masyarakat manusia andigan jala didia pe. Memang, adong hukum-hukum na marlaku laho bangkit jala runtuhna masyarakat, na ndang adong ubana tu hukum-hukum alam songon kitab parjolo na patandahon hukum-hukum i.

Topic: religion
Balender ima salah sada mocom barang elektronik na teknologi na canggih. Balender i na sannari on hampir sude do halak adong na punya na di satiop bagas. Balender i marupaon alat elektronik ni rumah tangga na mar fungsi giot manghaluskon panganon, misalna molo giot mambaen jus buah, manghaluskon bahan na giot mmasakon rap dohot mambaen minuman rap dohot mambaen panganon na lain.  Balender i hampir sarupo do energina i rap dohot kipas angin. Harana balender i Ima manggunaon energi listrik na mamutar motor masin na adong di bagasan ni balender i, na secara masin na mamutar kon piso balender i. Mambaen balender i adong tenaga nia giot mancincang-cincang panganon. 

Topic: technology
Molo hita tinggal di lingkungan na martetangga, hita sebagai tetangga sanga pe anggota na adong di lingkungan i, akkon bisa do hita saling manolong sanga aha pe natarjadi di lingkungan ni hita i. Hita na tinggal di lingkungan i aso hita puna hubungan na denggan dohot tetangga ni hita i sanga pe di lingkungan i, na bisa hita lakuon ima aktif mangiuti kagiatan sosial na adong di lingkungan na hita tinggali i. Molo adong tetangga ni hita na mangadaon acara sabisa mungkin ma hita dohot manolongi tetangga ni hita i, sanga pe kagiatan-kagiatan na lain na jot-jot diadaon di lingkungan ni hita i akkon aktif do hita giot dohot marpartisipasi.

Topic: slice of life
Ide bisnis marjagal sian bagas na bahat halak na mambutuhon na na laris ima mambuka jasa manjait. Molo adong keahlian ni hita manjait, inda do adong salah ni i hita mambuka usaho manjait sian bagas. Molo bisa hita mambuka jasa permk jeans, levis sanga pe manjait baju sanga pe saluar na masubak. Bahat do halak na mambutuhkon saja manjait i. Jasa menjait i bisa juo do i dilakuon sian bagas, jadi inda porlu manyewa tempat molo giot mambuka usaha. Promosi na pe na bisa hita lakuon i bisa do i sian internet sanga pe sian halak tu halak. Apalagi ma sannari bahat do halak na mambutuhkon jasa manjait i.

Topic: business
Sada nian ingkon tongtong ma adong parrohaon ni pamarenta tu angka inganan wisata i na marhalanjuton. Alana mansai godang do angka inganan na piral i, holan satongkin do diparrohaon. Molo songoni ndang boi martahan leleng, satongkin do pintor mago. Alana ndang adong hera sibahenon na dibahen pamarenta. Ingkon boi ma nian pamarenta manukkun tu angka jolma na adong di inganan i, aha ma na boi tarbahen hami di inganan on asa boi lam bagak on tu joloan ni arion. Pamarenta ingkon boi do mangelek angka jolma i, asa renta sude marsiurupan dohot pamarenta na adong di huta i manang na di ginjang na.

Topic: leisures
Asa boi martahan halastarihon sada inganan wisata ingkon na boi do hita manjaga ganup marsada-sada. Songon manjaga wisata na adong i tano. Boha ma tao on asa boi ias. Na porlu ingkon tajaga ma asa hot ias. Molo adong na mambolongkon angka sampah, boi do tapiccang halaki asa boi muba unang be sai sambarangan mambolongkon angka sampah. Alana molo gok angka sampah ndang tabo be simalolongni angka jola na ro marwisata mamereng inganan i. Napudaohon, boi ma tabahaen angka ulaon asa boi jolma i marulahon disi, songon angka parmeaman tu angka dakdanak, accara marende di lambung inganan wisata i, accara marolahraga dohot angka na asingna. Ima na boi tabahen.

Topic: leisures
Nang pe ragam angka na binahen ni angka jolma na so olo manghaposi Jahowa, alai tongtong do dipatuduhon Jahowa huasoNa paluahon angka na satia i. Jala bungku ni si Daniel on, marisihon angka ragam pangungkapon ni si Daniel taringot tu angka na naeng masa jala ingkon saut do ari na naeng ro di pardalanan ni ngolu bangso na pinillit ni Jahowa. Sai tongtong ma mian angka na satia i dihaporseaonna huhut managam ari las ni roha dohot hasongan di sada Harajaon na mansai uli jala sangap, ima harajaon na so ra suda. Bungku ni si Daniel on ima patoguhon haporseaon halak na satia i  di angka hagogotan na mansai uju panggomgomion.

Topic: religion
Brokoli ima slah sada mocom ni sayuran na paling bahat manfaat na tu kesehatan ni hita. Harana kandungan gizi na tardapot di brokoli I lengkap, sayuran on manawarkon marmocom manfaat bagi kesehatan diantara na maningkatkon daya tahan tubuh tarhadop panyaki rap mancegah kanker. Bagian brokoli na di pangan ima uluni bunga na marwarna na rata na tarsusun deges, rapat songon dakka ni batang rap batang ni brokoli I hapal. Brokoli I sarupo do songon kembang kol, bedana molo broloki mar warna na rata sedangkon kembang kol mar warna na bottar. Bahat do manfaat ni brokoli I diantara na megah kanker rap bisa do manyehatkon tulang ni hita. 

Topic: food & beverages
Molo hita sedang dihadopi bencana alam lalo, adong do beberapa hal na harus hita parateon guna na giot maminimalisir resiko hamatean sanga pe luka doppak hita sedang marlindung rap masa evakuasi. Adong do beberapa hal na potting na harus hita lakuon molo ro lalo ima, hita akkon mananda lingkungan ni tempat tinggal ni hita, akkon hita boto do i sanga idia sajo tempat na cocok tu hita giot marlindung rap mangevakuasi diri, mangevakuasi rap marenovasi struktur ni bangunan ni hita aso tarhindar sian bahaya ni lalo i, hita harus mangatur benda sanga pe material borat aso hita inda hona sanga pe inda manimpa hita doppak lalo i ro. Rap manyiapkon alat songon P3K, senter, panganon, aek na cukup rap tempat aso mamparmomo hita molo tarjadi lalo na mangharuskon hita kehe giot mangungsi sian bagas.

Topic: slice of life
Pembanguna Ibu Kota Nusantara (IKN) mandapot olopan sian godang pihak tarmasuk tokoh adat dohot ugamo satempat. Tingki pajumpang Presiden RI Joko Widodo (Jokowi) di Kabupaten Penajem Paser Utara, Senin (14/03/2022), angka tokoh adat mangutarahon harapanna asa pembangunan IKN ndang holan mengenai infrastruktur, alao tong pengembangan sumber daya manusia. " Dibagas proses pamindahan IKN hami mangharop ndang holan pembangunaninfrastruktur dohot sarana prasarana diulahon, alai hami tong magharop asa diutamahon lobi parjolo ima pembangunan SDM," ninna Ketua Dewan Adat Dayak Kabupaten Penjam Paser Utara Helena. Ibana manamba, pamindahan IKN gabe momentum penting tu pembangunan SDM di Kalimantan. Umbahen i, Helena mangharop pamarenta asa mambangun institusi pendidikan dohot balai pelatihan disan.

Topic: culture & heritage
Mardalani boi do tapakke tingkitta molo adong. Hami olo do mardalani dohot keluarga molo adong kosong tingki nami pas ari sabtu dohot miinggu. Lao ma hami maridi tu tao sian manogot ni ari. Ale godang do naporlu taboto asa tabo hita saleleng i pardalanonta i. Naparjolo, ingkon tabohan ma bohal ta lao marlange. Alana molo dung masuk hita tu aek sai hatop do dagingta on ngali, dung i tor male ma hita. Molo mamboan dakdanak tong hita, ingkon marsitutu do hita mangida angka gellengta. Alana ndang sai taboto songon dia bagas ni tao on. Olo do apala songgot bagas, hape ndnag ta ida gellengta gabe olo ma mogap annon ibana.

Topic: leisures
Tikki au geleng, au ngda bagitu lomo sipanganon na manis. Sampai tikki au poso, au mangida molo dongan-donganhu puna camilan favorit n apasti nasida allang aha pe kondisina. Au imbaru manyadari molo au ndang puna camilan favorit. Sampai akhirnya, au barusaha mangalului sipanganon aha na boi mandongani au di sangga-sangga luanghu. Tikki i, omahu manuhirhon au sakotak martabak. Tikki i pula au lomo hian martabak. Hea suatu ari, sangga aku masi karejo, tiap mulak karejo au jotjot manuhor sakotak martabak sebelum mulak dan mangallangna. Alani las rian ahu tu martabak, au hea mangallang martabak sangga sarapan. Bahkan, sangga au barulang tahun, dongan-donganhu mangalehon au sakotak martabak, bukan kue.

Topic: food & beverages
Songon i ma dibahen si Polan di huta na. Ibana ma na mamungka angka ulahaon na adong di huta na. Boi do hape gabe renta sude jolma i asal ma adong jolma na boi mangalean parenta sude, jala sitiruon ibana i huta i. Alana ndang boi maju inganan wisata di sada huta molo ndang adong na mamulai lao mambahen asa denggan. Ingkon parjolo do dipungka sian ginjang mangihut ma sude sahat tu toru. Boi ma sude marbagi angka tugas na adong. Alana angka jolma na adong disi do haduan na mandai angka aha na nunga dikarejoi halaki. Gabe ingkon boi do rampak sude sian pamarenta sahat tu masyarakat.

Topic: leisures
Ido umbahen mansai porlu do hita manat molo adong akka ulaonta manang aha pei, tarlumobi ma molo mar olahraga hita. Mansai rikkot do hita mamboto akka aha ma na adong ta taon. Alana andorang so mar olahraga porlu do taboto akka aha ma hagogoon manang hagaleanta. Manang songon dia pe annon, sian ido hita marsiajar lao mangulahon akka ulaonta manang idia pe annon hita. Molo nunga taboto do hita gale ndang boi mangulahon akka na gogo-gogo be, unang pola sai tapaksa pe akka ulaonta i. Boi do annon gabe marsahit hita sautna. Gabe hita do sabotulna na mamboto sadia gogo hita.

Topic: sports
Dengke arsik ima khas ni halak batak, dengke na dilompa pangke marragam bumbu. Bahat do jolma namarhagiotan laho mangallang dengke arsik on alani tabona, jala bahat do angka pangarato na nado na masihol mulak tu huta loho mangallang dengke arsik on alana dipangarantoan jarang do adong olo mangaloppa dengke arsik. Alani tabo ni dengke arsik on bahat do halak naeng mandai dengke arsik on sian luat na dao tarmasuk mai angka halak diruar ni halak batak ro tu sumatera utara tarhusus tu tapanuli holan naeng mandai dengke arsik on. alani ima namambahen dengke arsik on bahat tarbarita disandok luat on molo dengke arsik i ditanda alani tabao na dohot adong ciri khas na tarsandiri. 

Topic: food & beverages
Marmasak, ima salah sada hobi ku na paling jot-jot au mangkarejoon na. Harana molo marmasak umakku dohot do au manolongi ia i rap mamarhateon aha sajo na di baen umakku. Harana ni ima makana hobi au marmasak. Sian marmasak i bahat do pelajaran na bisa di ambil sian i misalna mambaen hita lobih teliti molo mangkarejoon sanga aha, lobih ringgas, marmasak i bisa do mambaen hita manjadi lobih kreatif harana hita mamkikirkon bia carana marmasak na tabo na bahat halak marjob ni roha tu panganon na hita masak i. harana hobby hita marmasak bisa do marmasak i manjadi lahan mambuka usaho, molo hasil panganon ni hita di bahat halak na manarimona. 

Topic: leisures
Umat Katolik mangarayaon sarangkaian hari-hari na suci doppak sebelum parayaan Paskah, ima Rabu Abu na madabu di 6 minggu doppak sebelum Minggu Paskah. Doppak hari Rabu Abu, umat Katolik marpuaso saleleng 24 Jom. Adong juo na marpuaso na hanya mangan roti rap dohot aek sajo saleleng 40 ari 40 malam. Puasa on di dokkon mangiuti aha na dilakuon Yesus di bagasan ni kitab Injil. Doppak madung Rabu Abu, adong do Kamis Putih doppak umat Katolik mangalakuon paringotan Parjamuon na Tarakhit Yesus rap dohot murid -Na. Salain i, Jumat Agung na diparingoti na manjadi hari hamatean ni Tuhan Yesus Kristus. Hari Raya Paskah di rayaon doppak tolu hari doppak hamatean ni Tuhan Yesus na manandaon kabangkitan-Na doppak madung mago sian kubur-Na.

Topic: religion
Ende na marjudul Mardua Holong marisi: Denggan do nian ito, hita na mamukka padan. Denggan ma nian molo tung ikkon sirang. Unang pola be hita mardongan-dongan hasian. Holan na mambahen hancit rohai. Arian nang borngin, sai busisaon rohakki. Bohado ujungni hubunganta hasian. Sai hurippu do ito setia ho saleleng on. Hape mardua holong dipudikhi. Tarsongon bunga naung malos di ladangi. Songonima rohakki nunga malala. Molo ende on mansai lungun do alana ada baoa na diinsuhon halak na dihaholongina. Hape nga mansai porsea ibana tu borua on, hape pandelean do na ro, ndnag las ni roha alana nunga mansai masihaholongan rohani halaki.

Topic: culture & heritage
Saonari molo tabereng di huta nami nga godang na ro sian huta na dao lao manggais angka seafood. Alana dibotoho halaki do inganan nami on gabe haroro ni angka wisatawan nuaeng. Gabe marlumba-lumba ma halaki lao mambahen inganan parmanganon na manggais holan seafood. Argana pe ndang pola na timbo dibahen halaki. Marragam ma dibahen halaki disi, dipaserak ma i ginjang ni meja. Boi ma hita mamareng angka ikkan i, jala tapillit ma na dia na lomo ni rohatta. Molo pas mangaloppa pe halaki, boi do tabereng tong songon dia halaki mangaloppa. Dung sae diloppa dibahen be ma tu jolo ni meja ta.

Topic: food & beverages
Molo adong barang na sego na masih bisa dope dipature tai inda soppat langsung pature na harana bahat dope karejo na lain, bisa do di pature i doppak adong waktu luang. Molo madung adong waktu luang pature barang na sego bisa do hita marsiajar sendiri molo giot mampature na. salain malatih keterampilan tangan, mamparbaiki barang na sego bisa do manghemat pengeluaran ni hita dohot manabusi barang na baru. Molo giot pature barang nasego i na diparhateon i ma di lakuon secara teliti, hati-hati aso inda tarjadi hal-hal na so diingin kon. Molo giot pature barang elektronik cabut ma parjolo cok nai. hindari karejo di ruangan na golap dohot pastion ma sude peralatan ni na dibutuhon giot pature barang i lengkap.

Topic: leisures
Panganon na mangandung msg inda bisa hita pangan satiop hari, harana hurang pade tu kesehatan niba, bahat do panganon di zaman sannari on na mangandung bahan-bahan na marpengawet. molo jot-jot iba mangankon panganon na mar pengawet akibat ni i adong pangaruh na tu ginjal sanga pe panyakit kanker sanga pe tu kesehatan pamatang niba. Bahat do panganon na mangandung bahan-bahan alami. tola do hita mangan panganon na mangandung msg tai ulang na jot-jot tu. sasakali inda pola bia. makana anggo molo giot terhindar iba sian panyakit na so hagiot ni hita, malo-malo ma hita mamilih sanga aha sajo panganon na bahan-bahan nai mengandung bahan alami. 

Topic: food & beverages
Adong do jolma na hatop male jala gale di sada ari songon i. Boasa boi hatop jolma i male hape mangallang indahan do ibana. Sada na mambahen i ma na hahurangan gisi na marimbang do ibana. Toho do memang mangallang indahan ale ndang marimbang mangalllang sayur i bagas sadari. Ingkon boi do godang hita mangallang sayur on, alana mansai godang do beu na sian sayur on, i ma pitamin, protein, mineral serat. Ido mambahen boasa jolma na sai jotojot mangallang sayur pasti lam sehat jala ndnag male-malean. Gabe sai torus ma tabiasahon mangallang angka sayur idia pe hita adong nuaeng.

Topic: food & beverages
Marcocok tanom inda manggunaon tanah ima goar na Hidroponik. Hidroponik, sarupo do i rap goarna, marupaon cara marcocok tanom inda manggunaon tano. Metode marcocok tanom on manggunaon bantuan aek na madung dicampurkon unsur hara sabagai media tanom na marnutrisi na giot ditanom. Salah sada cara sanga pe teknik na cocok marcocok tanom na momo. Dalam hal rasa rap dohot kandungan gizi, tanoman hasil marcocok tanom na manggunaon cara hidroponik on puna kualitas na lobih unggul dibandingkon dohot marcocok tanom manggunaon media tano. Molo giot mangunaon metode marcocok tanom hidroponik, bisa do hita mananom marmocom tumbuhan na hortikultura. Tanaman nai songon sayur, buah, ubat sampe tu tanaman hias.

Topic: slice of life
Indahan saok adong ma panganon berupa indahan nadi saok dohot disaor dalam miyak saok. mentega. Somalna ditamba dohot kecap manis, bawang nabottar, asom jawa, lada, dohot nalainna.  Indahan saok marupahon salah sada panganon pulik na jotjot di dapotkon di marmansam huta di Indonesia. Pinatupa dalom marmansam dai na di dapotkon dipapas rap giot ni roha ni konsumen. Aroma pulik sian parmasak indahan saok lao mambahen ise pe na magummana mangae hamaleon. Indahan saok di hatopanna mangarihon warna coklat khas sian kecap, molo adong muse na mangarihon warna nagorsing,coklat, ungu, na rara, dohot na lomlom warna-warna targora baru-baru on timbul di publik. Somalna indahan saok dipatupa dohot tolor ceplok, dohot ditambahkan simarata parmanis songon tomat,dohot ancimun. 

Topic: food & beverages
Au rap angkang ku memang job marmasak kue. Jadi harana job roha ni hami mar masak kue, sementara oven di bagas ni hami nadong, adong ma niat ni umakku giot manabusi di hami oven. Saleleng on molo giot marmasak kue hami maminjam oven do hami tu tetangga na di samping ni bagas name. doppak hami boto umakku mulak sian poken maroban oven, sonang doma hami nadua au rap angkang ku harana madung adong oven ni hami, jadi inda be loja molo giot marmasak kue maminjam oven tu tengga ni hami. Oven na di tabusi umakku i oven na paling terbaru. Sonang doma hami na dua au rap akkang ku. Langsung ma hami kaluk umakku rap mangucapkon tarimokasih tu umakku. Harana madung adong oven ni hami nadua jadi makin ringgas hami marmasak kue sampe ma marjagal kue hami na dua au rap angkkang ku.  

Topic: food & beverages
Susu ni hambeng, susu na bahat kandungan estergloserol na ginjang. Susu ni hambeng i marguna do tu pamatang ni hita untuk manjago kesehatan rap maningkat kon kesehatan ni hita, kesehatan jantung ni hita rap meningkat kon sistem saraf ni pamatang ni hita. Sannari on bahat do marmocom-mocom olahan susu ni hambeng i. adong do susu ni hambeng i na cair siap minum, adong juo do susu ni hambeng i na madung di olah manjadi susu bubuk. Susu ni hambeng i bahat do halak na manggadis na di lopo-lopo. Jadi molo giot sehat hita bisa do hita konsumsi susu ni hambeng i. 

Topic: food & beverages
Manghabiskon tempo rap mangunjungi pantai masih manjadi andalan ni bahat halak. Mambege suara ni ombak, alogo ni laut na marombuus sampe marjomur di topi ni pantai manjadi lagu na manyonangkon. Di sibolga lobi topet na di pantai pandan na manjadi tempat na paling bahat halak markunjung molo tu sibolga. Pantai na sada on pasir na marwarna na bottar na halus mambaen hitta nyaman molo giot mardalan-dalan kuliang-kuliang di topi ni pantai i. ombak na di pantai tardokkon aman jadi molo giot maraek-aek inda pola bia. Batang na rindang rap bahat pondok-pondok ma marjajar manjadi tempat maristirahat molo madung loja mardalan-dalan. Molo giot marliburan pantai pandan bisa do manjadi pilihan na topet. 

Topic: leisures
Molo adong jolma na mokmok godang do mandokkon na pagodanghu do mangan, gabe ikkon diorui doi asa boi lam sehat. Sabotulna ndang holan alani sipanganon i, naso hea mar olahraga tong do boi dibahen i alana molo mar olahraga hita ido mambahen gabe tarbakkar kalori i. Gabe molo dung ringgas hita mar olahraga moru ma akka lemak na adong di dagingta. Molo adong pe naponjot dipikkiranta, boi do hita mar olahraga asa um tabo hita lao karejo mangulahon karejonta. Molo adong pe na tapikkiri nuaeng unang pola gabe taboan torus tupikiranta olo do sautna hita gabe marsahit annon tu joloan ni ari.

Topic: sports
Buah kersen ima salah sada buah na marbentuk na menek marwarna na rara, raso ni buah kersen I manis rap isi nai sarupo dohot tomat. Buah kersen on tubu sian batang na subur sanga idia pe ia di tanom, asal kon ma tano nai sasuai rap habitat ni buah kersen i. Molo doppak mata, buah kersen I marwarna na rata, torus adong do saotik warna na gorsing nai baru habis I molo madung masak marwarna na rara ma ia. Tai akkon teliti do ita molo mamili warna buah karsen I na masak, harana molo adong warna ni buah I na rara tai golap tanda nai buah na madung busuk di batang nai. Buah karsen I mangandung vitamin a na bahat mamfaat na tu kesehatan ni mata ni hita. 

Topic: food & beverages
Si Timbul nuaeng mian di luat na godang akka parsikkola do, gabe marpikkir ma ibana mambuka usaha lao manunci abit. Alana akka parsikkola on ndang sanga manunci abitna sandiri dibahen godang akka tugasna sian sikkola, dung i muse ndang piga halak akka parsikkola i na ringgas manunci sandiri. Sautna dituhor ibana ma dua masin lao manunci, ala di luat di parsikkola do ibana ndang pola timbo dibahen ibana argana, asa boi annon gararon ni halaki. Saminggu dope na nunga dibukka ibana nunga piga-piga ro parsikkola i lao manunci. Tabo hian do dihilala ibana na mambuka usaha panunsian on, ndang pola gabe sundat mangkarejoi na asing.

Topic: technology
Molo tu Nusa Penida unang lupa mambuat paket tour Nusa Penida sian Bali na diparade ni Klook. Mulai sian Rp 500 ribuan sajo, boi ma hamu tu mansam pantai na uli mulai Kelingking Beach, Tembeling Beach dohot nungga tangkas Diamond Beach. Maradi ma jolo hamu di paradian foto na ruar biasa laho baen on muna tu Instagram, songon Angel Billabong, Broken Beach. Boi muse ma marlange di perairan na tio i jala snorkeling di Crystal bay, Manta Bay, manang Wall Bay dohot manomuhon laut na mora di daerah i. Nian jelas do sada keharusan tu pengunjung pantai na lagi liburan tu Bali.

Topic: leisures
Tagan do puha ulaon, ingana ulaon jumolo dipaias pahe utte pangir. Mardongan surasura ulaon i mardalan ransar jala dipadao sian marabahaya. Dung i tari Tortor Sipiti Cawan, ima tari na dibaen tingki pengukuhan sahalak raja. Najolo tari on marasal sian pituputri khayangan na maridi di sada telaga di puncak gunung Pusuk Buhit mardongan tu haroro ni piaso situ sasaran manang piso pitu sarung. Na parpudi ima tari Tortor Panaluan, ima tari na diselenggarahon dibagas ulaon ritual. Umumba tari Tortor Tunggal Panaluan dibahen molo sada huta ditimpa na masa. Tari on dibahen angka datu asa nasida mandapot sulusulu laho pasaehon na masa di huta i.

Topic: culture & heritage
Ndang tu Papua dope molo ndang mansoba jala mamboan oleh-oleh abon gulung. Roti na mansai tarkenal jala khas on adong do rahasiana. Rupa jala dai roti gulung on khas jala holan boi dituhor di toko khusus, songon dipiga kota piga-piga bandara di Papua Barat. Hoar tolona Hawai Bakery. Ndang Asli Papua. Rahasiana ima, roti on ndang dibahen halak Hawaii manang Papua. Jimmy Oroanto (57) pancipta roti abon gulung ima halak na ro si Papua. Inganan manggaisna uju i ima Restauran Hawai ima goar na ditorushon sahat tu saonari. Pensiunan petinggi pabrik obat di Jakarta i ro tu Manokwari taon 2005. 

Topic: culture & heritage
Nion ma piga-piha jenis sinjata kujang na dibereng sian fungsina: 1. Kujang pusaka ima sinjata pargomgom dohot lambang haagungon. 2. Kujang pangarak, ima alat na dipahe laho marporang. 3. Kujang pakarang ima laho dipahe molo upacara. 4. Kujang pamangkas, ima na laho di pahe molo mangula jala martani. Alai, asing ni dipaimbar dos tu fungsina, adong do tong na dipaimbar hombar tu bentuk bilahna, ima: 1. Kujang jago, ima bilah na marupa songon manuk jambe. 2. Kujang ciung, ima bilah na marupa songong pidong ciung. 3. Kujang kuntul ima na marupa songon pidong bangau. 4. Kujang badak, ima na marupa songon badak. 5. Kujang naga, ima namarupa songon naga. 6. Kujang Bangkongm ima na marupa songon bojak.

Topic: culture & heritage
Molo si Hotma mansai las do rohana manjangkit tingki gelleng. Olo do lulu-lulu natorasna mangalului ibana hape na manjangkit do ibana i bona ni hau. Olo do sai digora nunga mansai gogo ale ndang mangalusi ibana. Halalas ni rohana molo manjangkit kalapa ma, alana ibana na lomoan manginum aek ni kalapa i. Olo do ndang parbinotoan ni natorasna digais ibana ma sip-sip kalapa on tu donganna. Mandapot hepeng ma ibana sian i. Ido umbahen tor hatop disuru molo manjangkit on, ala na adong do na naeng sibuatonna sian i.  Ale molp natorasna mabiar do mamereng ibana molo sai torus manjangki, nga hea ibana madabu sian bona ni kalapa i.

Topic: sports
Tu hamu na puna hobi traveling, mandalani piga-piga inganan naimbaru tontu gabe sada sangkap na naeng didung-dung. Seanga, hainginon on jot-jot tarkendala ala ni massam hal songon cuti na terbatas, parhepengon, ro di maol ni mambagi tingki antara hobi dohot karejo. Nata pe songon i, bata-abat i boi do diatasi. Molo naeng papunguhon hepeng asa boi mandungdung nipi wisata, na porjolo si ubaon ima gaya na mangolu. Marhite mangulahon ngolu minimalis boi mamben hita marhemat, padao ma hasomalan  manuhor kopi manang snack na masa saonari. Tuhor ma aha na diporluhon jala pasisa ma hepeng disada rekening khusus na ditujuhon laho tabungan liburan. 

Topic: leisures
Molo asara adat adong do hasomalon ni halak Batak ima Manghutti Tandok, Sakelompok ina manjujung tandok huhut mardalan dohot manortor dihuthon gondang Batak di sada ulaon adat. Angka ina boi ndang pola maniop tandok na ijujungna on sampe dipapinda boras na di bagasan tandok on tu jabu ni parjabu. Manghutti tandok sada hasomalon ni halak Batak mamboan tu pesta paradaton. Manghutti tandok somalna diboan angka ina ni halak Batak. Jala mansai las roha situtu do halaki molo boi mangulahaon jala mambahen na um denggan. Tu halak na adong di huta manang naso halak Batak dung dibereng angka ina i manghutti tandok i mansai longang do halaki mamereng.

Topic: culture & heritage
Disima Simardan marhasil manggais sude arta karun i, ro di gabe sahalak na mora jong ibana, jala mangalului rokkap. Simardan pe mangalap boru sian kerajaan Malaysia jala mamboan tu Tanjung Balai. Versi na asing mandok, dung martaon-taon lelengna Simardan ndang dapotan gelleng dope, ujungna halak i mulak tu huta. Mambege barita i, omakna laho manjumpangi Simardan jala naeng mananda parumaenna. Alai Simardan ndang mangakui i omakna ala nungga matua jala pogos. Hombar tu pangalahonna na mamorso omakna i, ima na manubohon ibana. Laho ma natua-tua i manadingkon Simardan huhut lungun rohana. Sada tingki ina na matua i martangiang, huhut maniop siubeonna jala mandok "molo anakhu do ibana, patudu ma huasoMu Tuhan". 

Topic: culture & heritage
Somalna molo lomo rohanta marpoto lam godang ma akka donganta manang idia pe hita adong. Boi ma hita rampak marsiajar akka aha ma hahurangan ta dope na marpoto on asa um boi hita mambahen lam tu denggan na muse. Molo adong hahurangan di akka donganta boima hita mangajari muse. Dung iboi ma na marpoto on manamba parhepengonta, alana molo disuru jolma hita lao marpoto di sada ulahon tontu adong do dilean tu hita upa na. Boi ma tapakke muse lao manambai haporluonta ganup ari. Naparpudi gabe um marpanarihon ma hita tu akka luat ta idia hita maringanan, ala molo ias gabe lam sonang ma hita.

Topic: technology
Marimbar do manonton bola sian TV dohot na langsung tu lapangan. Molo tu lapangan asa um tabo hita manonton naparjolo ikkon hatop ma hita ro, molo boi sajom andorang so maen dope nunga disi hita, asa unang marsosak hian hita lao masuk tu bagasan. Ale molo manonton sian TV hita ndang na gabe adong parsoalan molo na tarlambat hita manonton. Napaduahon, molo i stadion ndang boi hita huhut mamboan sipanganon tarlumobi minuman. Adong do piga-piga nasopaloashon. Ale molo sian TV hita manonton di jabu, saguru tu hita do sude boi do hita mangan sipanganon ndang adong na mangorai i lao mangan.

Topic: sports